FC Bayern München

**FC Bayern München** er en tysk fotballklubb fra München i Bayern. Laget spiller sine hjemmekamper på Allianz Arena. FC Bayern München har rundt 382 000 medlemmer, og er med dette verdens største idrettslag. Fotball er den største idretten innen klubben, men den favner i tillegg basketball, håndball, bowling, sjakk, bordtennis og turn.

FC Bayern München ble grunnlagt i 1900 av Franz John sammen med ti andre spillere. Bayern vant sitt første nasjonale mesterskap i 1932, men var ikke blant de valgte klubbene da Bundesligaen startet opp i 1963. Klubben hadde sin aller største storhetsperiode på midten av 70-tallet de de vant tre serievinnercupen tre år på på rad (1974–1976) anført av kaptein Franz Beckenbauer. Totalt har Bayern vunnet serievinnercupen/UEFA Champions League seks ganger, noe som er flest i Tyskland. Bayern vant for sjette gang ved å vinne finalen i 2020. Bayern har også vunnet UEFA-cupen, cupvinnercupen, UEFA Super Cup, FIFA Club World Cup og Interkontinentalcupen. 

Klubben har spilt sine hjemmekamper på Allianz Arena siden 2005/06-sesongen. Tidligere brukte de Olympiastadion. Laget  spiller i rødt og hvitt, mens logoen bører de bayerske fargene hvitt og blått.

## Historie
### Tidlige år (1900–1939)
Klubben ble dannet 27. februar 1900 da en rekke fotballentusiaster brøt ut av «Männer-Turn-Verein München von 1879», for å komme unna turnernes innvirkning, som ikke likte det nye spillet. 

Av finansielle grunner og for å utnytte andre klubbers bedre fasiliteter, fusjonerte de to ganger med andre foreninger. I 1906 forhandlet de seg til en union med «Münchner Sport Club», MSC. Som en del av avtalen frasa fotballspillerne seg svart som en av sine draktfarger til fordel for rødfargen til sine nye kolleger. Dette er fortsatt klubbens farger. Bayern vant sin første tittel som vinner av Bavarialigaen i 1909, som en del av MSC. I 1919 brøt Bayern ut av MSC som hadde større fokus på landhockey og tennis. Dermed sluttet Bayern seg til «Turn- und Sportverein 1890 Jahn München» før de brøt løs i 1923. Klubben har siden vært uavhengig.

Bayerns styreleder Kurt Landauer fra 1913 til 1950-tallet uitviklet en strategifor å bygge opp laget. Han ansatte William Townley som lagets første profesjonelle trener. Engelskmannen var den beste fotballtreneren i Tyskland, og hadde vunnet Bundesliga med Karlsruher FV i 1910. I 1926 ble Bayern sydtysk mester og i 1932 vant de det tyske mesterskapet først. Laget ble trent av ungareren Richard Dombi.

Under Adolf Hitlers regime ble den jødiske styrelederen Kurt Landauer raskt avsatt. En annen jøde i ledelsen, Dombi dro til nederlandske laget SC Feijenoord. Den siste registrerte fotballkampen i Det tredje riket var et lokalderby mellom Bayern München og 1860 München (3-2) den 23. april 1945, kun tre uker før Tyskland kapitulerte.

### Overgangsår (1945–1962)
Etter andre verdenskrig spilte Bayern i den sydtyske ligaen, som var en av de fem regionale divisjonene i Vest-Tyskland. Fra etableringen av den sydtyske ligaen i 1947, til starten på dagens tyske toppdivisjon, Bundesligaen i 1963, var nivået i klubben kun middelmådig. Deres største prestasjon i denne tiden var tredje og fjerdeplasser i ligaen. De rykket til og med ned til 2. divisjon i 1956-sesongen, den første og eneste gangen dette har skjedd.

Bayern hadde i denne perioden mest suksess utenfor vanlig ligaspill. I 1953 vant de DFB-cupen, deres andre nasjonale trofé, med et mål i det 78. minutt, av Rudi Jobst mot Fortuna Düsseldorf. 16. oktober 1962 debuterte klubben med  kontinentalt spill. I første runde av Messebycupen, slo Bayern det sveitsiske FC Basel (3-0), men røk ut av kvartfinalen mot NK Dinamo Zagreb (1-4) og (0-0).

### Tidlig suksess i Bundesliga (1963–1971)

I starten av 1963-64 sesongen ble de fem regionale divisjonene samlet til en nasjonal liga: Bundesligaen.

I starten av den nye ligaen skuffet Bayern. TSV 1860 München hadde nettopp vunnet den sydtyske ligaen, en av få ganger TSV hadde vært foran Bayern i denne perioden, og ble en del av den nye eliten av tysk fotball. Bayerns nyvalgte statsminister, Wilhelm Neudecker, det moderne FC Bayerns far, ansatte Zlatko «Czik» Čajkovski, en tidligere landslagsspiller for Jugoslavia, som hadde ledet 1. FC Köln til ligaseier i 1962. Dette «kuppet» ga resultater, ettersom han formet et fremadstormende, talentfullt, ungt lag, som senere skulle bli kjent som «aksen»: keeper Sepp Maier, Franz Beckenbauer og Gerd Müller. Etter å ha unngått å rykke opp i 1964, da de kom på andreplass i den sydtyske ligaen, etter Hessen Kassel, vant Bayern den sydtyske ligaen, i 1965, og rykket opp sammen med sine kommende rivaler: Borussia Mönchengladbach.

Laget, som hadde en snittalder på 22 år, nådde umiddelbart etter opprykket en tredjeplass i Bundesligaen. I tillegg vant de cupfinalen i samme sesong mot MSV Duisburg (4-2) og  kvalifiserte med dette til Cupvinnercupen. Klubbens stjerne på denne tiden var den 20 år gamle Franz Beckenbauer. I den påfølgende sesongen ble Bayern det tredje tyske laget til å vinne cupfinalen to år på rad etter at de slo Hamburger SV i finalen 4-0. Sesongens høydepunktet var deltagelse i den europeiske cupvinnercupen i Nürnberg, hvor det unge laget vant finalen 1-0 over Rangers F.C. Målet ble scoret i en av ekstraomgangene av Franz Roth.

En relativt dårlig 1967-68 sesong førte til at Branko Zebec fra Jugoslavia tok over managerjobben, som dempet det offensive spillet. Bayern ble med dette det første laget til å vinne «The Double» i Tyskland med DFB-pokalen og Bundesligaen i 1968-69 sesongen. Gjennom hele sesongen brukte Bayern kun 13 spillere.

Etter en anbefaling av Beckenbauer hentet Bayerns inn Udo Lattek fra det tyske landslagets trenerteam. Og i sitt første år som manager vant han cupen, og med sultne og unge forsterkninger som Paul Breitner og Uli Hoeneß skapte han et lag som ble det første i Bundesligaens historie til å vinne serien tre år på rad.

## Spillerstall
Oppdatert 11. Januar 2026.

### Utlånte spillere

## Kjente spillere som har spilt for klubben

I Oliver Kahns testimonialkamp, ble han erklært tidenes Bayernkeeper. Spillerne under er fra Bayern Münchens «Hall of Fame».

**1930-årene:** 
*  Conrad Heidkamp

**1970-årene:** 
*  Franz Beckenbauer
*  Paul Breitner
*  Franz Roth
*  Uli Hoeneß
*  Sepp Maier
*  Gerd Müller
*  Hans-Georg Schwarzenbeck

**1980-årene:** 
*   Klaus Augenthaler
*   Karl-Heinz Rummenigge

**1990-årene:** 
*   Stefan Effenberg
*   Lothar Matthäus

**2000-årene:** 
*   Giovane Elber
*   Bixente Lizarazu
*  Mehmet Scholl
*  Oliver Kahn

**2010-årene:**
*  Philipp Lahm
*  Bastian Schweinsteiger

## Kapteiner
Kaptein siden 2017/18-sesongen er Manuel Neuer. Tidligere kaptein Mark van Bommel, som også er den første og eneste ikke-tyske kapteinen på Bayern München, forlot klubben i 2011.

## Meritter
Bayern Münchens A-lag har spilt i 1. Bundesliga siden 1965. Klubben er den mestvinnende innen tysk fotball gjennom tidene med 33 serietitler og 20 cuptitler.

* Serievinnercupen (3) / Mesterligaen (3): 1974, 1975, 1976, 2001, 2012/2013, 2019/2020
* **[[UEFA-cupen i fotball for menn|UEFA-cupen]]** (1): 1995/1996
* Cupvinnercupen vinner (1): 1967
* **[[UEFA Super Cup]]** (2): 2013, 2020
* Intercontinental Cup vinner (2): 1976, 2001
* The Double vinner (10): 1969, 1986, 2000, 2003, 2005, 2006, 2008, 2013, 2014, 2016
* Tysk seriemester (33): 1932, 1969, 1972, 1973, 1974, 1980, 1981, 1985, 1986, 1987, 1989, 1990, 1994, 1997, 1999, 2000, 2001, 2003, 2005, 2006, 2008, 2010, 2013, 2014, 2015, 2016, 2017, 2018, 2019, 2020, 2021, 2022, 2023, 2025
* DFB-Pokal-vinner (20): 1957, 1966, 1967, 1969, 1971, 1982, 1984, 1986, 1998, 2000, 2003, 2005, 2006, 2008, 2010, 2013, 2014, 2016, 2019, 2020
* Tysk supercupvinner (10): 1983 (uoffisiell), 1987, 1990, 2010, 2012, 2016, 2017, 2018, 2020, 2021
* Tysk ligacupvinner (5): 1997, 1998, 1999, 2000, 2004
* Sydtysk mester (2): 1926, 1928
* Bayersk mester (4): 1910, 1911, 1926, 1928, 
* Sydbayersk mester (12): 1910, 1916, 1917, 1918, 1920, 1923, 1929, 1930, 1931, 1932, 1933, 1944 
* Nordbayersk mester (6): 1904, 1905, 1908, 1917, 1918, 1945

## Plasseringer

## Noter

## Referanser


## Eksterne lenker
*